Call DW หุ้นโรงพยาบาล-การบิน ฟื้นตามหุ้นอ้างอิงในวันศุกร์
SET50 DW ยังได้รับความนิยมต่อเนื่องแม้วอลุ่ม DW ทั้งตลาดค่อนข้างเบาบางในวันศุกร์ โดยเป็นผลจากการที่ดัชนีหลักรัพย์อ้างอิงเคลื่อนไหวในกรอบแคบ
29 มิ.ย. 2558

บล.แมคควอรี กล่าวว่า SET50 DW ยังได้รับความนิยมต่อเนื่องแม้วอลุ่ม DW ทั้งตลาดค่อนข้างเบาบางในวันศุกร์ โดยเป็นผลจากการที่ดัชนีหลักรัพย์อ้างอิงเคลื่อนไหวในกรอบแคบ ทั้งนี้ SET50 Index เคลื่อนไหวในกรอบ 998.44-1003.92 ก่อนจะปิดตลาดที่ 999.11 หรือ -0.16% ส่วนสัญญาซื้อขายล่วงหน้า S50U15 เคลื่อนไหวในกรอบ 981.00-987.90 ก่อนจะปิดตลาดที่ 984.30 หรือ -0.43% ส่วนทางด้าน DW บนหุ้นรายตัว นักลงทุนให้ความสนใจเทรด DW กระจายในหลายกลุ่มหลักทรัพย์ โดยสำหรับ DW28 ที่มีวอลุ่มเทรดหนาแน่น ได้แก่ TPIP28C1509A SIRI28C1509B เป็นต้น
อย่างไรก็ตาม สำหรับนักลงทุนที่เทรด SET50 DW ของแมคควอรี DW28 ในวันศุกร์ ราคา DW เคลื่อนไหวเปรียบเทียบกับสัญญาซื้อขายล่วงหน้า S50U15 เนื่องจากซีรีส์ S50M15 จะครบกำหนดอายุ โดยจะเห็นว่าการที่สัญญาซื้อขายล่วงหน้า S50U15 ปรับตัวลงแรงกว่าดัชนี SET50 Index ส่งผลให้ ราคา SET50 Put ปรับตัวขึ้นอย่างมาก ตัวอย่างเช่น S5028P1508A +3.7% และ S5028P1509B +2.9% เป็นต้น ทั้งนี้ นักลงทุนควรใช้ความระมัดระวังในการลงทุนและควรตรวจสอบตารางราคาก่อนการลงทุนทุกครั้ง
ทางด้าน DW บนหุ้นรายตัว กลุ่มโรงพยาบาลปรับตัวขึ้นแข็งแกร่ง ตัวอย่างเช่น BDMS ปรับตัวขึ้น +2.1% ส่งผลให้ BDMS28C1509A +16.7% ตามไปด้วย นอกจากนี้ ยังมีกลุ่มการบินที่ปรับตัวขึ้นต่อเนื่องอีกวันหลังจากหุ้นอ้างอิงปรับตัวลงแรงในช่วงสัปดาห์ก่อน ตัวอย่างเช่น AOT ปรับตัวขึ้น +2.0% ส่งผลให้ AOT28C1510A ปรับตัวขึ้น +6.6% เป็นต้น ส่วนกลุ่มที่ปรับตัวลงแรงได้แก่ กลุ่มพลังงาน และ Call DW บนดัชนีหลักทรัพย์ ตัวอย่างเช่น PTT28C1510A และ S5028C1506A เป็นต้น
สำหรับข้อมูลการซื้อขาย DW28 วานนี้นักลงทุนซื้อสุทธิ Call DW บนหุ้น TRUE ต่อเนื่องอีกวัน โดยมีแรงซื้อสุทธิใน TRUE28C1509B 6.5 ล้านหน่วย นอกจากนี้ ยังมีแรงซื้อสุทธิใน Call DW บนหุ้น TPIPL รวมกว่า 6.6 ล้านหน่วย นำโดย TPIP28C1510A เป็นต้น ส่วนทางด้านแรงขายสุทธิ นักลงทุนขาย SIRI28C1509B รวมกว่า 14.0 ล้านหน่วย หลังหุ้นอ้างอิงปรับตัวลงแรง นอกจากนี้ ยังมีแรงขายสุทธิใน KTB28C1510A 2.0 ล้านหน่วย และ EART28C1511A 2.0 ล้านหน่วย อีกด้วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,672.80  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  767.23  ล้านบาท
คิดเป็น 2.3%  